
A partir d'una petita pluja de fang que va tenir lloc al nucli urbà de Palma el dia 5 de 
maig de 2017, s'han descrit per primera vegada esfèrules daurades associades a les 
característiques pluges de fang procedents del nord d'Àfrica. Un dels components 
d'aquestes esfèrules són les esquàmules de coure (que també presenten petites 
acícules de zinc) i que han estat detectades en 39 ocasions en les observacions fetes 
des de 1979, a part de les esfèrules de fang ja registrades des de 1983. Malgrat que 
s'ha observat que les esquàmules de Cu sempre van lligades a pluges de fang, no 
hem pogut reconèixer en quin moment s'incorporen al núvol de pols africana. Fins 
ara sols s'han localitzat esfèrules daurades en una ocasió, que sols tenen una 
semblança formal amb les esfèrules de fang. 

Paraules clau: Pluges de fang, esquàmules de coure, esfèrules daurades, Mallorca. 


COPPER FLAKES AND GOLDEN SPHERULES: A NON-HABITUAL 
COMPONENT OF DUST FROM AFRICAN ORIGIN. From a dust rain that took 
place in the urban nucleus of Palma on May 5, 2017, we describe for the first time 
the presence of a particular type of golden spherules accompanied by copper flakes 
along with mud spherules already known since 1983. One of the components of these 
spherules are copper flakes (which also present small zinc needles). They have been 
detected on 39 occasions in observations made since 1979, apart from the dust 
spherules already registered since 1983. Although it has been observed that Cu flakes 
are always linked to dust rains, we have not been able to recognize when they are 
incorporated into the African dust cloud. Until now the golden spherules have been 
found only in one occasion, which only have a formal resemblance to the classical 
mud spherules. 

et al., 2005, Fiol et al., 2005), com de la 


Les pluges de fang són un fenomen 
relativament freqüent a la Mediterrània 
occidental. Són molts els treballs que 
incideixen sobre el tema, tant des d'un punt 
de vista del simple registre del fenomen 1 
freqüència (Martín 1 Llasat, 1991; Escudero 


seva composició 1 relació amb les àrees 
d'origen (Àvila, 1999; D'Almeida, 1986; 
Loye-Pilot i Morelli, 1988), aspectes 
meteorològics, o de la seva relació 1 
transcendència dins de la formació de sòls 1 
registre geològic (Fornós et al., 1997, Muhs 

et al., 2010; Prodi 1 Fea, 1978 1 1979; 
Prospero, 1996; Varga et al., 2016). 

Dins d'aquest context el nostre grup, ha 
anat recollint dades de les pluges de fang 
esdevingudes a l'illa de Mallorca des de 
l'any 1979 (de 474 registres se'n van 
recollir 126 mostres, i d'aquestes en 49 
casos es detectaren les ja conegudes 
esfèrules de fang). 

El nom de pluges de fang, suggereix 
que el fenomen sempre va acompanyades 
de precipitació aquosa, essent aquest la 
forma més senzilla de detectar el procés, 
però també tenen lloc altres formes de 
precipitació com serien les deposicions 
seques i/o mixtes (Avila, 1999; Pardo 1 
Bañón, 2017). El fet de la dificultat de la 
seva detecció fa que fins a l'actualitat el 
fenomen ha estat poc quantificat. Un 
exemple típic de deposició seca és la 
presència d'esfèrules, ja registrades des de 
1983 (Fiol 1 Guijarro, 2000, Fiol et al., 
2001, 2018). 

En les 126 mostres citades es va 
observar en 39 ocasions (la primera en una 
mostra de 1979) un element poc comú a les 
pluges de fang analitzades fins a la data. Es 
tracta de partícules daurades en forma 
laminar (esquàmules) que se presenten en 
proporcions molt variables dins de cada una 
de les mostres. 

També a una petita pluja de fang de 
carácter mixt (deposició seca/humida) 
recollida en el nucli urbà de Palma el 05 05 
17, a part d'una petita quantitat d'esfèrules 
de fang, varen tornar a aparèixer 
esquàmules daurades identificades 
anteriorment (19 09 14), al mateix temps i 
de forma ben visible foren observades, per 
primera i única vegada, esfèrules daurades. 

Donada la peculiaritat de la mostra 
recollida es van plantejar com a objectius 
del present treball la descripció, així com 
l'anàlisi elemental, 1 tal volta esbrinar el seu 
possible origen, tan de les esquàmules com 


de les esfèrules daurades 1 situar-lo en un 
determinat context meteorològic. 


Situació meteorològica 

La Fig. 1 ens mostra la situació 
meteorològica del dia de la presa de 
mostres, caracteritzada per una depressió 
bastant profunda a l'oceà Atlàntic què estén 
un solc de baixes pressions relatives cap al 
sud de les Illes Balears i nord d'Algèria 
(panell superior esquerre). A 850 hPa (uns 
1500 m d'alçada) veiem (panell superior 
dret) com el vent bufa de direcció sud, 
advectant una massa d'aire càlid sobre les 
Balears. Al nivell mig de l'atmosfera (500 
hPa, uns 5500 m) la situació també és típica 
de les pluges de fang, amb flux del sud-oest 
sobre les Illes Balears degut a l'esmentada 
depressió (panell inferior esquerre); el quart 
panell mostra una situació similar, peró és 
irrellevant degut a la seva alçària, més de 
9000 m. 

La Fig. 2 mostra la nigulositat associada 
a aquesta situació a les 12:00 UTC, al canal 
visible (esquerra) 1 infraroig (dreta) del 
satel-lit METEOSAT. La zona de les 
Balears apareix amb niguls mitjans i alts 
propis de la inestabilitat produida pel flux 
d'aire càlid a nivells més baixos, mentre 
que a l'oest de la Península es veuen els 
bracos de niguls amb espiral associats a la 
depressió de l'Atlàntic. 


Resultats i discussió 


Esquàmules daurades 

La peculiaritat de la mostra recollida el 
05 05 2017, juntament amb el fet de 
l'aparició d'esquàmules de nou, va ser el 
desencadenant de la revisió de les 126 
mostres replegades durant el registre de 
pluges de fang. Com ja s'ha comentat, 
aquest fet va donar com a resultat la 
localització en 39 ocasions d'esquàmules 

Fig. 1. Situació meteorológica del 5/5/2017. La fila superior de mapes mostren la pressió en 
superfície (esquerra, en blau) 1 l'advecció de temperatura (dreta, isotermes en vermell i vents en 
blau). La fila inferior mostra els geopotencials a 500 1 300 hPa (esquerra i dreta respectivament, en 
blau). 

Fig. 1. May 5th, 2017 weather conditions. Upper maps show surface pressure (left side, in blue 
colour) and the temperature advection (right side, isotherm in red and wind in blue colour). Lower 
maps show the geopotentials at 500 and 300 hPa (left and right sides respectively, in blue colour). 





Fig. 2. Imatges del METEOSAT corresponents al 5/5/2017 a les 12:00 hores UTC. Canal visible a 
l'esquerra i infraroig a la dreta. 
Fig. 2. 2017/05/05 at 12 h UTC METEOSAT images. Left side: visible channel, right side: infrared. 

Fig. 3. Aspecte morfológic que presenten les esquàmules daurades 


Fig. 3. Golden flakes morphologic aspect. 


daurades a partir de juliol de 1979 1 a 3 
localitats del terme municipal de Palma 
(Centre ciutat, la barriada d'es Vivero i 
Campus UIB). La seva presència en cada 
una de les mostres, que sempre va 
associada a pluges de fang, presenta una 
gran variabilitat quantitativa. Aquestes 
esquàmules presenten una forma laminar, 
normalment més allargades que amples, 
amb unes dimensions variables inferiors al 
mig mil: límetre (20-480 um x 20-380 um; 
n — 25). L'observació amb microscopia 
electrònica (Fig. 3), permet observar uns 








contorns de les esquàmules irregulars amb 
vores |. subarrodonides i superfície 
"esquistosa" formada per una superposició 
d'escates (“microlamines”). 

La seva anàlisi elemental mostra que 
estan formades majoritàriament per Cu, 
com indica la microsonda del microscopi 
electrònic (Fig. 4 esquerra), acompanyada 
de petites quantitats de Zn en forma 
d'acícules d'uns 10 um de llargada (Fig. 4 
dreta). A considerar també la presència 
d'altres metalls pesats, entre ells el Pb (Fig. 
4 esquerra). 

Fig. 4. .Espectre EDX de la composició de les esquàmules (esquerra) 1 fotografia SEM d'esquàmules 
de coure on s'observen petits cristalls aciculars de Zn. 
Fig. 4. EDX spectra showing the flake composition (left side) and SEM image (right side) of Cu- 


flakes. Notice small acicular crystals of Zn. 

La seva associació amb les pluges de 
fang no ha pogut ser resolta. El que sembla 
evident és que possiblement la seva 
incorporació als aerosols saharians es faci 
durant els recorregut damunt del continent 
africà, ja que no han estat detectades mai 
fora de la seva associació amb les pluges de 
fang. 

Thurston i Spengler (1985) i Mateu 
(1995), en els seus treballs sobre aerosols, 
citen el Cu i el Zn com uns dels 
components de les partícules respirables 
gruixades, compreses entre 2,5 1 15 um. Si 
bé en les nostres mostres, segurament 
també està present aquesta fracció, les 
mesures realitzades donen valors 
considerablement més alts tal i com hem 
citat abans. 

Respecte a la possible font d'aquests 
elements (esquàmules) contaminants, els 
autors consultats (Thurston i Spengler, 
1985; Molinaroli et al. 1993; Mateu, 1995 1 
Àvila 1999) parlen que el Cu i el Zn, 
juntament amb altres metalls pesats, són 
indicadors de pol-lució antropogènica 1 
sembla que la incineració de fems seria una 
possible font d'aquests elements. 

El problema resideix en establir el 
possible origen del Cu present en les pluges 
de fang. Precisament els autors. abans citats 
en parlar dels contaminants, indiquen que 

són les tempestes de pols una de les fonts 
naturals d'aquests contaminants, peró no 
queda clar quin és el seu origen primigeni 
(Wright, 2003). En el nostre cas, la 
presència d'esquàmules de Cu ha estat 
observada des del 1979, data en la qual, per 
exemple en el cas de Mallorca, la 
incineradora de Palma encara no estava 
operativa (posta en marxa 1996-97). Per 
tant, en el nostre cas haurem de cercar una 
font més llunyana per aquest component, 
probablement procedent del nord d'Àfrica. 


Esfèrules daurades 

En l'observació rutinària de la mostra 
(05 05 2017) en la lupa binocular va cridar 
l'atenció la preséncia d'un tipus particular 
d'esférules caracteritzades per la seva 
coloració daurada amb diversos nivells 
d'intensitat. Aquestes van acompanyades, 
com ja hem comentat, per esquàmules del 
mateix color així com un petit nombre 
d'esfèrules de fang ben caracteritzades 
(Fiol i Guijarro, 2000). 

En  Pobservació | al microscopi 
electrònic, les esfèrules daurades (Fig. 5) 
presenten un elevat grau d'esfericitat amb 
una mitjana del diàmetre, resultant de 
mesurar 100 esfèrules, de 162,8 um amb 
una desviació típica de 62,6. Els valors més 
frequents estan compresos entre 1201 220 


Fig. 5. Aspecte d'un conjunt seleccionat d'esfèrules daurades (esquerra) vistes al microscopi 
electrònic. A la dreta de la mostra original detall d'una esfèrula daurada. 
Fig. 5. Golden spherules SEM overview (left side). Detail of a golden spherule (right side). 

um. A diferència de les esfèrules de fang, 
les quals presenten un rang de mida similar 
(Fiol 1 Guijarro, 2000) 1 són compactes 
disgregant-se en contacte amb l'aigua, les 
esfèrules daurades suren i mantenen la seva 
forma. 

En la Fig. 5, que correspon a una 
selecció d'esfèrules daurades, es pot 
observar que  freqüentment aquestes 
presenten gèmmules així com a vegades 
també és possible  observar-hi algun 
foramen, més o menys regular, que 
comunica amb una cavitat interior. Algunes 
esfèrules daurades mostren una forma 
irregular quant se desenvolupen sobre un 
filament (Fig. 5 esquerra). 

El que pot semblar a primera vista una 
coberta daurada uniforme, resulta estar 
formada per esquàmules semi-immerses o 


aplicades a una matriu de superfície 
irregular. Endemés de les  esférules 
irregulars formades sobre filaments, 


s'observen també esfèrules fragmentades 
que mostren el seu interior format també 
amb esquàmules (Fig. 5 dreta). 

Els microanàlisis de RX-EDS fets 
durant l'observació al microscopi electrònic 
indiquen que el Cu és el component 


UIB-S3400 15.0kV x/00 BSE3D 
Fig. 6. Aspecte d'una esfèrula daurada una vegada eliminades les esquàmules de coure (esquerra) 1 
detall de la seva superfície (dreta). 
Fig. 6. General view of a golden spherule once eliminated the Cu-flakes (left side) and detail of their 
surface (right side). 


majoritari de les esquàmules, acompanyat 
de Zn, 1a la matriu citada el C és l'element 
predominant (Fig. 4 esquerra). Aquesta 
composició és molt divergent respecte als 
microanàlisis realitzats a les esfèrules de 
fang on els components majoritaris són 
silicats 1 carbonats (Fiol i Guijarro, 2000), a 
la vegada que la divergència també és ben 
visible en la textura 1 forma d'agregació 
dels grans que conformen les esférules 
resultat de la compactació de la pols 
africana. 

En el tractament d'aquestes esférules 
amb àcid nítric, el Cu entra a formar part 
d'una sal soluble en aigua, el que permet 
observar amb més detall la superfície lliure 
d'esquàmules (Fig. 6 esquerra), així com la 
irregularitat de la seva superfície que fa 
pensar en un estadi anterior de mescla 
fluida (de naturalesa orgànica 1 esquàmules 
de coure) que solidifica posteriorment (Fig. 
6 dreta). 

El procés de formació d'aquestes esfè- 
rules daurades, tenint present les imatges 
proporcionades pel microscopi electrònic, 
ens fan pensar que el seu origen podria 
esser un aerosol (encara que també seria 
factible com a resultat d'un bimbolleig) for- 

mat a partir de la mescla fluida, comentada 
abans, probablement de naturalesa plàstica 
(com podria ser un polietilè) amb abundants 
esquàmules de Cu. El fet ben conegut de 
l'actual proliferació de microplàstics en el 
medi ambient, entre elles d'abundants 
esfèrules formades per aquests materials, fa 
pensar que la procedència de la matèria 
plàstica així com de les esquàmules de Cu 
tindria un origen antropogénic, 
probablement relacionat amb processos 
industrials del nord d'Àfrica. 

La presència a la mateixa mostra 
d'esfèrules de fang, constituida per pols 
d'origen africà (Colom, 1948, Fiol et al., 
2005) més esquàmules de coure, així com 
fragments laminars observables a la part 
superior de l'esférula (Fig. 7), permeten 
concloure que tots aquests materials que 
formen aquest tipus d'esfèrula varen arribar 
plegats, si bé no podem saber amb exactitud 
el moment en el qual aquests components 
aliens s'han incorporat a la massa de pols 
africana, ni quin és el seu origen concret. 


Conclusions 


Dins del conegut procés de les pluges de 
fang procedents del nord d'Àfrica i que 
afecten a l'illa de Mallorca, entre d'altres 
zones, s'han descrit per primera vegada 
esfèrules daurades associades amb elles. Un 
dels components d'aquestes esfèrules són 
les esquàmules de coure (i petites acícules 
de zinc) detectades en 39 ocasions en les 
observacions fetes des de 1979. S'ha 
observat que les esquàmules de Cu sempre 
van lligades a pluges de fang, peró no 
coneixem en quin moment s'incorporen al 
núvol de pols africana. Fins ara sols s'han 
localitzat esfèrules daurades en una ocasió, 
que sols tenen una semblança formal amb 
les esfèrules de fang. 





Esfèrula de fang 
05 05 17 

Fig. 7. Esfèrula de fang formada per la 
integració de diversos materials presents a la 
massa de pols del mateix dia 5 de maig de 2017 
en que es va donar la pluja de fang. 

Fig. 7. Dust spherule formed by integrating 
several elements present in the dust mass 
corresponding to a dust rain of May 5th, 2017. 

